બેંગલુરુ: ઈન્ડિયન સ્પેસ રિસર્ચ ઓર્ગેનાઈઝેશન (ઈસરો) ટૂંક સમયમાં જ દેશના સૌથી વજનદાર કોમ્યુનિકેશન સેટેલાઈટ જીસેટ-૧૧નું લોન્ચિંગ કરશે. આ સેટલાઈટનું વજન ૫.૬ ટન છે. હાલ ભારત પાસે ચાર ટનથી વધુ વજનનો સેટેલાઈટ મોકલવાની ક્ષમતા ધરાવતું રોકેટ નથી. તેથી તેને દક્ષિણ અમેરિકા, આયર્લેન્ડ, ફ્રેન્ચ, ગુયાનાથી એરિયન-૫ રોકેટ દ્વારા લોન્ચ કરવામાં આવશે અને તેમાં સફળતા મળતાં આપણી પાસે પોતાની સેટેલાઈટ આધારિત ઈન્ટરનેટ સેવાની સુવિધા આવી જશે, તેનાથી આપણી ઈન્ટરનેટ સ્પીડ પણ વધી જશે.